LT
L 118/50
Europos Sąjungos oficialusis leidinys
2023 5 4
II PRIEDAS
Reglamento (ES) 2015/340 II priedas (ATCO.AR dalis) iš dalies keičiamas taip: 1.
ATCO.AR.A.005 dalis pakeičiama taip: „ATCO.AR.A.005.
Darbuotojai a) Kompetentingos institucijos, remdamosi pagal šį reglamentą reikalaujamų procesų analize, parengia ir kas dvejus metus atnaujina priežiūros funkcijoms vykdyti reikiamų žmogiškųjų išteklių vertinimą.
b) Darbuotojams, kuriuos kompetentinga institucija įgalioja vykdyti pažymėjimų išdavimo ir (arba) priežiūros užduotis, suteikiama teisė vykdyti bent šias užduotis: 1. tikrinti dokumentus, įskaitant licencijas, pažymėjimus, įrašus, duomenis, procedūras ir visą kitą su reikiamos užduoties vykdymu susijusią medžiagą; 2. daryti šių įrašų, duomenų, procedūrų ir kitos medžiagos kopijas arba išrašus; 3. prašyti pateikti paaiškinimą; 4. patekti į susijusias patalpas ir veiklos vietas; 5. atlikti auditus ir patikrinimus, įskaitant patikrinimus, apie kuriuos nepranešama; 6. priklausomai nuo konkretaus atvejo, imtis reikiamų vykdymo užtikrinimo priemonių arba jas inicijuoti.“;
2.
ATCO.AR.A.010 dalis pakeičiama taip: „ATCO.AR.A.010.
Kompetentingų institucijų užduotys Kompetentingų institucijų užduotys yra šios: a) licencijų, kvalifikacijų, patvirtinimų ir sveikatos pažymėjimų išdavimas, galiojimo sustabdymas ir panaikinimas; b) ATCO.C.025 dalyje nurodytų laikinųjų OJTI leidimų išdavimas; c) ATCO.C.065 dalyje nurodytų laikinųjų vertintojų leidimų išdavimas; d) patvirtinimų pratęsimas ir atnaujinimas; e) sveikatos pažymėjimų pratęsimas, atnaujinimas ir apribojimas po to, kai į jas kreipiasi aviacijos medicinos gydytojas (AME) arba aviacijos medicinos centras (AeMC); f)
aviacijos medicinos gydytojų pažymėjimų išdavimas, pratęsimas, atnaujinimas, sustabdymas, panaikinimas, apribojimas ir pakeitimas;
g) mokymo organizacijų pažymėjimų ir aviacijos medicinos centrų pažymėjimų išdavimas, galiojimo sustabdymas, panaikinimas ir apribojimas; h) mokymo kursų, mokymo planų ir padalinio kompetencijos programų, taip pat vertinimo metodų tvirtinimas; i)
kalbos mokėjimo įrodymo vertinimo metodo tvirtinimas ir ATCO.B.040 dalyje nurodytoms kalbos vertinimo įstaigoms taikytinų reikalavimų nustatymas;
j)
patvirtinimas, kad reikia aukštesnio kalbos mokėjimo lygio (penkto lygio), pagal ATCO.B.030 dalies d punktą;
k) mokymo organizacijų, įskaitant jų mokymo kursus ir planus, stebėsena; l)
padalinio kompetencijos programų tvirtinimas ir priežiūra;
m) atitinkamų apeliacijų teikimo procedūrų ir pranešimo mechanizmų nustatymas; n) licencijų pripažinimo ir pakeitimo lengvinimas, įskaitant skrydžių vadovų įrašų perdavimą ir senųjų licencijų grąžinimą jas išdavusioms kompetentingoms institucijoms pagal ATCO.AR.D.003 dalį; o) mokymo organizacijų pažymėjimų ir kursų patvirtinimų pripažinimo lengvinimas, taip pat kalbos mokėjimo įrodymo vertinimo metodo tvirtinimas.“;